stanford-oval/wikipedia huggingface dataset:
Changeant

Turkoosin ja punaisen sävyissä vivahteleva changeant-silkistä valmistettu itävaltalainen dirndl-leninki.
Changeant ([ʃɑ̃ʒɑ̃], ranskaa, suom. vaihteleva) on kangaslaji, jonka loimi- ja kudelangat ovat erivärisiä, jolloin kangas läikehtii tai ”shiftaa” kahta eri väriä katsomiskulmasta ja valon suunnasta riippuen. Ilmiötä kutsutaan myös irisoinniksi (engl. iridescence). Värit valitaan usein kirkkaiksi ja toistensa vastaväreiksi, kuten vihreä ja punainen.
Kangaslaji tunnetaan myös nimellä glasee (ransk. glacé, jäinen).
Yleisradion hallintoneuvosto

Yleisradion hallintoneuvosto on Yleisradion korkein päättävä elin, jonka 21 jäsentä valitsee eduskunta. Lisäksi yhtiön henkilöstöllä on hallintoneuvostossa kaksi edustajaa, joilla on kokouksissa läsnäolo- ja puheoikeus, mutta ei äänioikeutta. Kaikki varsinaiset jäsenet ovat kansanedustajia.
Hallintoneuvoston jäseniksi on valittava tiedettä, taidetta, sivistystyötä ja elinkeino- ja talouselämää tuntevia sekä eri yhteiskunta- ja kieliryhmiä edustavia henkilöitä.
Hallintoneuvosto valitsee ja erottaa Yleisradion hallituksen, päättää asioista, jotka koskevat toiminnan huomattavaa supistamista tai laajentamista tai yhtiön organisaation huomattavaa muuttamista, valvoo sitä, että julkisen ohjelmatoiminnan tehtävät tulevat suoritetuiksi sekä laatii ennakkoarvion uusista palveluista ja toiminnoista. Hallintoneuvosto päättää myös yhtiön strategiasta sekä talouden ja toiminnan suuntaviivoista.
Jäsenet

Eduskuntavaalien 2023 jälkeiset uudet Yleisradion hallintoneuvoston jäsenet valittiin 28. kesäkuuta 2023. Tuon jälkeen neuvostosta ovat lähteneet Timo Vornanen, Li Andersson, Maria Guzenina sekä Maria Ohisalo ja heidän tilalleen ovat tulleet Arja Juvonen, Anna Kontula, Riitta Mäkinen ja Jenni Pitko.
| 0 | 1 | 2 | 3 |
| --- | --- | --- | --- |
| Kansanedustaja | Nimitetty alkaen | Eduskuntaryhmä | Vaalipiiri |
| Sinuhe Wallinheimo, puheenjohtaja | 28. kesäkuuta 2023 | Kansallinen Kokoomus | Keski-Suomen vaalipiiri |
| Jari Ronkainen, varapuheenjohtaja | 9. kesäkuuta 2015 | Perussuomalaiset | Hämeen vaalipiiri |
| Pauli Aalto-Setälä | 28. kesäkuuta 2023 | Kansallinen Kokoomus | Varsinais-Suomen vaalipiiri |
| Elisa Gebhard | 28. kesäkuuta 2023 | Suomen Sosialidemokraattinen Puolue | Helsingin vaalipiiri |
| Petri Honkonen | 28. kesäkuuta 2023 | Suomen Keskusta | Keski-Suomen vaalipiiri |
| Teemu Keskisarja | 28. kesäkuuta 2023 | Perussuomalaiset | Uudenmaan vaalipiiri |
| Pihla Keto-Huovinen | 28. kesäkuuta 2023 | Kansallinen Kokoomus | Uudenmaan vaalipiiri |
| Marko Kilpi | 28. kesäkuuta 2023 | Kansallinen Kokoomus | Savo-Karjalan vaalipiiri |
| Anna Kontula | 4. syyskuuta 2024 | Vasemmistoliitto | Pirkanmaan vaalipiiri |
| Johan Kvarnström | 21. syyskuuta 2021 | Suomen Sosialidemokraattinen Puolue | Uudenmaan vaalipiiri |
| Suna Kymäläinen | 9. kesäkuuta 2015 | Suomen Sosialidemokraattinen Puolue | Kaakkois-Suomen vaalipiiri |
| Hanna-Leena Mattila | 28. kesäkuuta 2023 | Suomen Keskusta | Oulun vaalipiiri |
| Riitta Mäkinen | 5. syyskuuta 2024 | Suomen Sosialidemokraattinen Puolue | Keski-Suomen vaalipiiri |
| Mikko Ollikainen | 21. syyskuuta 2021 | Suomen ruotsalainen kansanpuolue | Vaasan vaalipiiri |
| Jenni Pitko | 4. syyskuuta 2024 | Vihreä liitto | Oulun vaalipiiri |
| Susanne Päivärinta | 28. kesäkuuta 2023 | Kansallinen Kokoomus | Uudenmaan vaalipiiri |
| Päivi Räsänen | 19. kesäkuuta 2019 | Suomen Kristillisdemokraatit | Hämeen vaalipiiri |
| Jaana Strandman | 28. kesäkuuta 2023 | Perussuomalaiset | Kaakkois-Suomen vaalipiiri |
| Joakim Vigelius | 28. kesäkuuta 2023 | Perussuomalaiset | Pirkanmaan vaalipiiri |
| Pia Viitanen | 28. kesäkuuta 2023 | Suomen Sosialidemokraattinen Puolue | Pirkanmaan vaalipiiri |
| Arja Juvonen | 24. toukokuuta 2024 | Perussuomalaiset | Uudenmaan vaalipiiri |
Yleisradion henkilöstön edustajat:
Tapio Räihä
Jukka Kuusinen
Aiheesta muualla

Yleisradion hallintoelimet ja niiden jäsenet 1964–1970, reporadio.fi (PDF)
Yle
| --- | --- |
Radiokanavat:   Yle Radio 1  YleX  Yle Radio Suomi  Yle Sámi Radio  Yle Puhe (lakkautettu)  Yle Klassinen  Yle Vega  Yle X3M  Yle Mondo  Yle Sat 1  Yle Sat 2 
Televisiokanavat:   Yle TV1 (HD)  Yle TV2 (HD)  Yle Teema & Fem (Yle Fem, Yle Teema, HD)  TV Finland 
Uutispalvelut:   Yle Uutiset (selkokielinen, viittomakielinen)  Yle Urheilu  TV-nytt  Yle Ođđasat  Novosti Yle  Yle Uutisvahti  Sää  Yle Tiede 
Muut palvelut:   Yle Areena  Yle Elävä arkisto  Abitreenit  Digitreenit  Yle Oppiminen  Yle Uutisluokka  Yle Kioski 
Organisaatio:   Yleisradion hallintoneuvosto  Yleisradion hallitus  Yleisradion johtoryhmä  Ylen yksiköt  Svenska Yle  Yle Sápmi 
Muuta:   Pasilan linkkitorni  Merja Ylä-Anttila  Matti Apunen
Bruno Holmström

Bruno Holmström
Johannes Bruno Holmström (6. lokakuuta 1881 Föglö – 14. lokakuuta 1944) oli suomalainen opettaja, virkamies ja kuoronjohtaja.
Holmströmin vanhemmat olivat luotsivanhin Matts August Holmström ja Katharina Elisabeth Fogelström ja puoliso vuodesta 1911 Dagny Maria Brunberg. Holmström valmistui kansakoulunopettajaksi 1903. Hän oli Helsingin ruotsalaisen kansakoulun opettaja 1905–1938 ja Helsingin työväenopiston kirjanpidon opettaja 1914–1921. Holmström oli myös Helsingin kaupungin vuositilintarkastaja 1918–1928 ja Helsingin kaupungin yleisen paloapuyhdistyksen virkailija 1918 ja kamreeri vuodesta 1923. Useiden laulukuorojen johtajana toiminut Holmström oli Helsingin ruotsalaisen laulajainliiton varapuheenjohtaja vuodesta 1926 ja Suomen ruotsalaisen laulu- ja musiikkiliiton puheenjohtaja liiton perustamisesta alkaen, vuodesta 1929. Hän toimi myös Brage-yhdistyksen puheenjohtajana 1930–1937.
Chamit

Chameja Kambodžassa vuonna 2007.
Chamit on kaakkoisaasialainen etninen ryhmä. Sen jäseniä elää vähemmistöinä  Itä-Kambodžassa, Keski-Vietnamissa,  Laosissa ja Malesiassa.  Chameilla oli itsenäinen Champan kuningaskunta ajanlaskun ensimmäisiltä vuosisadoilta vuoteen 1832 asti.
Chamit ovat kieleltään ja etnisesti läheisempää sukua saariston austronesialaisille kansoille kuin lähialueiden khmereille tai vietnamilaisille.
Monet chamit ovat muslimeja. Islam levisi chamien joukossa 1600-luvulla, kun silloinen Champan kuningas kääntyi islamiin ja hänen kansansa seurasi kuningastaan. Vietnamin valloitettua Champan muslimit kokivat syrjintää, ja suuri joukko pakeni Malaijiin. Seuraava maanpaon aalto koettiin Vietnamin sodan jälkeen, kun etelän muslimit pelkäsivät kommunistien vainoja. On arvioitu, että nykyisin Kambodžan muslimeista 80% on chameja.
Punaisten khmerien vallitessa Kambodžaa pääosin islaminuskoisia chameja vainottiin säälimättömästi.
Nykyisin Vietnamin sisämaassa, lähellä Kambodžan rajaa elävät chamit ovat pääsääntöisesti muslimeja, kun taas rannikolla asuvat chamit ovat hinduja. Rannikon cham-asutus keskittyy Phan Rangin  ja Phan Thietin  väliselle alueelle Đông Nam Bộn alueella. Siellä chamit ovat jatkaneet perinteisiä matrilineaarisia traditioitaan ja elävät maanviljelystä, kulta- ja hopeaseppinä sekä silkkiä tuottamalla.
Aiheesta muualla

Kuvia tai muita tiedostoja aiheesta Chamit Wikimedia Commonsissa
Lezinkivisimppu

| Lezinkivisimppu |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Heimo::  Simput Cottidae
Suku::  Kivisimput Cottus
Laji::  petiti
Kaksiosainen nimi
 Cottus petiti  Bacescu & Bacescu-Mester, 1964 
Katso myös
   Lezinkivisimppu Wikispeciesissä   Lezinkivisimppu Commonsissa 
Infobox OKVirheellinen NIMI-arvoVirheellinen IUCN-arvo: 
Lezinkivisimppu (Cottus petiti) on simppuihin kuuluva kalalaji. Lajia tavataan uhanalaisena Ranskassa.
Koko ja ulkonäkö

Lezinkivisimppu voi kasvaa noin 4–6,5 cm pitkäksi. Laji eroaa lähisukulaisistaan muista kivisimpuista pienemmän koon ja eväruotojen määrän perusteella. Selkäeviä on kaksi. Koko ruumiissa on okia pyrstönvarteen asti. Väriltään lezinkivisimppu on kellertävänruskean kirjava.
Levinneisyys ja elintavat

Lezinkivisimppua tavataan vain Lezjoen yläjuoksun karstimailta. Se elää kivikkopohjilla usein vesikasvillisuuden ja puunjuurien kätköissä. Lajin ravintoa ovat pienet äyriäiset. Kutuaika voi alkaa jo syksyllä, mutta on aktiivisimmillaan helmikuusta heinäkuulle. Koiraat vartioivat munia yksin.
Lezinkivisimppu luokitellaan äärimmäisen uhanalaiseksi, koska kantaa uhkaa vedenotto, elinympäristön laadun heikkeneminen ja kutupaikkojen tuhoutuminen. Vuonna 2001 kannan kooksi arvioitiin 27 000–54 000 yksilöä, ja sen jälkeen kanta on selvästi vähentynyt.
Terhi Törmälehto

Terhi Törmälehto (s. 1977 Oulu) on suomalainen kirjailija, suomen kielen lehtori ja opettajankouluttaja.
Törmälehto on käsitellyt romaaneissaan uskonnollisia yhteisöjä, kuten herätyskristillisyyttä sekä suomalaisia fundamentalistikristittyjä, kristillisiä sionisteja. Törmälehto on kirjoittanut myös sodasta, talvisodasta ja jatkosodasta. Syksyllä 2024 julkaistua Törmälehdon kolmatta romaania He ovat suolaa ja valoa pidettiin Helsingin Sanomien arviossa yhtenä kirjasyksyn merkittävimpänä teoksena.
Törmälehto on varttunut kristillisissä, myös herätyskristillisissä piireissä.
Teokset

He ovat suolaa ja valoa. Helsinki: Otava, 2024.
Taavi. Helsinki: Otava, 2021.
Vaikka vuoret järkkyisivät. Helsinki: Otava, 2017.
Chain of Command – salainen tehtävä

| Salainen tehtävä> Chain of Command |
| --- | --- |

Ohjaaja:  David Worth
Käsikirjoittaja:   Christopher Applegate  Ben Jonson Handy 
Tuottaja:  Asher Gat
Säveltäjä:   Gregory King  David Trevis 
Kuvaaja:  Avi Koren
Leikkaaja:  Alain Jakubowicz
Pääosat:   Michael Dudikoff  Keren Tishman  Todd Curtis  R. Lee Ermey 
Valmistustiedot
Valmistusmaa:  Yhdysvallat
Tuotantoyhtiö:  Cannon Pictures
Kesto:  97 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKVirheellinen NIMI-arvo: 
Chain of Command – salainen tehtävä on vuonna 1994 ensi-iltansa saanut yhdysvaltalainen toimintaelokuva, jonka on ohjannut David Worth. Elokuvan pääosassa esiintyy Michael Dudikoff.
Rooleissa

| 0 | 1 | 2 |
| --- | --- | --- |
|  Michael Dudikoff  | … |  Merrill Ross   |
|  Keren Tishman  | … |  Maya Robenowitz   |
|  Todd Curtis  | … |  Rawlings   |
|  R. Lee Ermey  | … |  Benjamin Brewster   |
|  Steve Greenstein  | … |  Mosby   |
|  Jack Adalist  | … |  Linder   |
|  Eli Danker  | … |  Hakkim   |
Arvioita

Video-oppaassa vuodelta 1994 Bello Romano kutsuu elokuvaa raa’aksi ja tylsämieliseksi räiskinnäksi ja antaa sille yhden tähden viidestä, mikä vastaa sanallista arviota ”huono”.
Wilt Chamberlain

| Wilt Chamberlain |
| --- | --- |
 Wilt Chamberlain Harlem Globetrottersin pelipaidassa vuonna 1959
Henkilötiedot
Syntynyt: 21. elokuuta 1936 Philadelphia, Pennsylvania, Yhdysvallat
Kuollut: 12. lokakuuta 1999 (63 vuotta) Bel Air, Kalifornia
Kansalaisuus:  Yhdysvallat
Koripalloilija
Pelipaikka:  sentteri
Pituus:  216 cm
Sarja:  NBA
NBA-varaus:  1959
Pelaajaura
Yliopistojoukkueet
1956–1958:  Kansas Jayhawks
Seurajoukkueet
1958–1973:  Harlem Globetrotters Philadelphia/San Francisco Warriors Philadelphia 76ers Los Angeles Lakers
Wilton Norman ”Wilt” Chamberlain (21. elokuuta 1936 Philadelphia, Pennsylvania, Yhdysvallat – 12. lokakuuta 1999 Bel Air, Kalifornia) oli yhdysvaltalainen koripalloilija. Chamberlain on yksi koripallon historian suurista pelaajista. Pelatessaan vuosina 1959–1973 Yhdysvaltain ammattilaissarja NBA:ssa hänet valittiin neljä kertaa sarjan arvokkaimmaksi pelaajaksi, ja hänellä on edelleen hallussaan useita sarjan piste- ja levypalloennätyksiä.
Elämä ja ura

Wilt Chamberlain kasvoi yhdeksänlapsisessa perheessä. Lapsena hän harrasti yleisurheilua, kuten korkeushyppyä, pituushyppyä ja kuulantyöntöä. Kasvettuaan poikkeuksellisen pitkäksi hän ryhtyi pelaamaan myös koripalloa. Chamberlain rikkoi koripallossa Philadelphian lukioennätyksiä ja teki kolmessa ottelussa yli 70 pistettä kussakin.
Moni college oli kiinnostunut saamaan Chamberlainin joukkueeseensa. Hän valitsi Kansasin yliopiston, jossa valmensi kuuluisa Forrest Allen. Chamberlainin joukkue Kansas Jayhawks sijoittui kaudella 1956–1957 kansallisen yliopistosarjan kakkoseksi, ja Chamberlain valittiin kauden arvokkaimmaksi pelaajaksi. Seuraavalla kaudella Chamberlain saavutti 30,1 pisteen ottelukeskiarvon, mutta hänen joukkueensa ei selviytynyt loppupeleihin.
Chamberlain jätti collegen ja siirtyi pelaamaan Harlem Globetrotters -näytösjoukkueeseen. Ammattilaiskoripallosarja NBA:han hän ei vielä päässyt, koska sarjan säännöt estivät liian aikaisin collegesta lähteneiden pelaajien palkkaamisen. Globetrottersien mukana Chamberlain kävi pelaamassa muun muassa Neuvostoliitossa.
Philadelphia Warriors valitsi Chamberlainin NBA:n draftissa 1959. Ensimmäisellä NBA-kaudellaan Chamberlain saavutti runkosarjassa 37,6 pisteen ja 27 levypallon ottelukeskiarvon. Hänet valittiin kauden 1959–1960 vuoden tulokkaaksi ja arvokkaimmaksi pelaajaksi. Kaudella 1961–1962 Chamberlain teki jo yli 50 pistettä ottelua kohti sekä ensimmäisenä pelaajana 4 000 pistettä yhdellä kaudella.
Philadelphia Warriors muutti San Franciscoon vuonna 1962. Chamberlain pelasi joukkueessa vielä kolme kautta, kunnes Philadelphia 76ers hankki hänet vuonna 1965. Sen riveissä Chamberlain valittiin kolme kertaa peräkkäin NBA:n arvokkaimmaksi pelaajaksi, ja vuonna 1967 hän voitti ensimmäisen NBA-mestaruutensa. Seuraavana vuonna Chamberlain myytiin Los Angeles Lakersiin, jossa hän voitti vuonna 1972 toisen mestaruutensa. Chamberlain lopetti pelaajauransa kauden 1972–1973 jälkeen.
NBA-urallaan Chamberlain voitti kaksi mestaruutta, ja hänet valittiin neljä kertaa liigan parhaaksi pelaajaksi. Hän teki vähintään 50 pistettä 118 ottelussa sekä vähintään 60 pistettä 32 ottelussa. Hän teki 100 pistettä ottelussa New York Knicksiä vastaan ja voitti levypallokuninkuuden 11 kaudella. Chamberlain valittiin NBA:n kunniagalleriaan vuonna 1978.
NBA-uransa jälkeen Chamberlain pelasi lentopalloa ja valmensi koripallossa. Hän julkaisi useita kirjoja ja avasi yökerhon New Yorkissa. Hän myös näytteli elokuvassa Conan hävittäjä (1984).
Chamberlain kärsi elämänsä viimeisinä vuosina sydänvaivoista. Jo vuonna 1992 hän joutui sairaalaan kolmeksi päiväksi niiden vuoksi. Chamberlain kuoli sydämen vajaatoimintaan 12. lokakuuta 1999.
Chamberlain vuonna 1972 Los Angeles Lakersin pelipaidassa.
Chang Bogo -luokka

| Chang Bogo -luokka |
| --- | --- |

Tekniset tiedot
Uppouma:  1 100 t (pinnalla) 1 290 t (sukelluksissa)
Pituus:  56,1 m
Leveys:  6,2 m
Syväys:  5,5 m
Koneteho:  1-akselinen, 4 × MTU 12V396 SE -dieselmoottoria 1 × Siemens-sähkömoottori, 4 800 shp
Nopeus:  11 solmua (pinnalla) 21,5 solmua (sukelluksissa)
Miehistöä:  69, joista 11 upseeria
Aseistus
Meritorjunta:  8 × 533 mm torpedoputkea
Chang Bogo -luokka on Korean ja Indonesian laivastojen Howaldtswerke-Deutsche Werftin dieselsähköisellä voimansiirrolla varustetuista tyypin 209 sukellusveneistä Daewoon edelleen kehittämä sukellusveneluokka. Suunnittelun lähtökohtana oli HDW:n tyyppi 209/1200.
Luokan alukset on aseistettu kahdeksalla keulaan asennetulla 533 millimetrin torpedoputkella, joihin aluksella on 14 torpedoa. Alukset voidaan lisäksi aseistaa Sub-Harpoon merimaaliohjuksin sekä torpedojen ja ohjusten tilalle voidaan alukseen kuormata 28 miinaa.
Alukset

Korean piti alkuperäisen suunnitelman mukaan tilata kaikkiaan kahdeksantoista venettä. Ensimmäiset kolme alusta tilattiin helmikuussa 1988 ja seuraavat kolme lokakuussa 1989. Loput kolme tilattiin mahdollisesti 1993 viivästämisten jälkeen.
Korean laivastolla on yhdeksän alusta ja Indonesian laivastolla kolme.
Punainen urheiluinternationaali

| Punainen urheiluinternationaali> Sportintern |
| --- | --- |
Perustettu:  1921
Lakkautettu:  1937
Tyyppi:  kansainvälinen urheilujärjestö
Toimiala:  kommunistinen urheilu
Infobox OKNimi-testi OK: 
Punainen urheiluinternationaali (myös Sportintern, ven. Красный спортивный интернационал, Krasnyi sportivnyi internatsional, engl. Red Sport International) oli vuosina 1921–1937 toiminut kansainvälinen kommunistinen urheilujärjestö, joka toimi Neuvostoliiton johtaman Kominternin alaisuudessa. PUI perustetiin Nikolai Podvoiskin aloitteesta heinäkuussa 1921 vastavoimaksi porvarilliselle Kansainväliselle olympiakomitealle sekä sosiaalidemokraattiselle Sosialistiselle urheiluinternationaalille. PUI lakkautettiin vuonna 1937 Kominternin omaksuman kansanrintamapolitiikan myötä.
Vuosina 1928–1931 PUI järjesti kahdet kesä- (Moskova 1928 ja Berliini 1931) ja yhdet talvispartakiadit (Oslo 1928). Spartakiadit olivat vastine KOK:n olympialaisille ja SUI:n työläisolympialaisille. Lisäksi vuonna 1937 PUI ja SUI pitivät yhteiset työläisolympialaiset Antwerpenissä. Suomesta PUI:n toiminnassa oli mukana Työväen Urheiluliiton kommunistioppositio.
Claude Chappe

Claude Chappe
Chappen vuoden 1809 lennätintornin kopio
Claude Chappe (25. joulukuuta 1763 – 23. tammikuuta 1805) oli ranskalainen keksijä, joka suunnitteli 1792 ensimmäisen teleliikenteen merkinantolaitteen. Chappen kehittämä lennätin levisi nopeasti Ranskassa ja muualla Euroopassa.
Chappe syntyi Ranskassa Brûlonissa. Hän sai kirkollisen koulutuksen, mutta kadotti kutsumuksensa Ranskan vallankumouksessa. Chappe ja hänen neljä työtöntä veljeään alkoivat suunnitella merkinantojärjestelmiä.
Chappe rakensi 1792 veljensä Ignace Chappen (1760–1829) tukemana Pariisi–Lille-reitille 120 mailin pituisen optisen lennättimen, ensimmäisen niin sanotun Chappe-lennättimen. Reitin varrella oli 15 viestiasemaa. Ignace Chappe kuului Ranskan vallankumouksellisiin voimiin ja osallistui Ranskan vallankumoukseen. Hän sai järjestettyä veljelleen Claudelle mahdollisuuden merkinantojärjestelmän rakentamiseen.
Muutamaa vuotta myöhemmin Chappe-lennättimen reittejä oli Ranskassa useita. Chappe-lennätin pysyi käytössä 1800-luvun puoleen väliin saakka.
Chappe hukuttautui kaivoon 1805.
Ioniloukku

Kaaviokuva Paulin loukkuna tunnetusta – ioniloukusta.(englanniksi)
Ioniloukut ovat yksi mahdollisista kvanttitietokoneiden fyysisistä toteutustavoista. Ne perustuvat siihen, että ionisoitu atomi tai jokin muu hiukkanen houkutellaan tyhjökammion keskusalueeseen sähkö- ja magneettikentillä. Niitä on monenlaisia, mutta edellinen on pääperiaatteena. Niihin sitten kohdistetaan laservaloa, jolla saadaan niiden energiatiloja muuttumaan.
Aiheesta muualla

Kuvia tai muita tiedostoja aiheesta Ioniloukku Wikimedia Commonsissa
Kvantti-informaatiotiede
The Changeling Sea

| The Changeling Sea |
| --- | --- |
Kirjailija:  Patricia A. McKillip
Kieli:  englanti
Genre:  fantasia, nuortenkirjallisuus
Kustantaja:  Atheneum Books
Julkaistu:  1988
ISBN:  0-689-31436-1

Seuraava:  The Sorceress and the Cygnet
Löydä lisää kirjojaKirjallisuuden teemasivulta
The Changeling Sea on Patricia A. McKillipin vuonna 1988 ilmestynyt nuorten fantasiaromaani.
Aiheesta muualla

Grey Walker: The Changeling Sea (Arkistoitu – Internet Archive). Green Man Review (englanniksi)
Kansikuvia. (englanniksi)
Charlestown (Nevis)

| Charlestown |
| --- | --- |
 Alexander Hamiltonin talo, joka on nykyisin museona.
 Charlestownin alue ulottuu Nevisin saaren länsirannalta kiilamaisena saaren keskustaan.
Valtio:  Saint Kitts ja Nevis
Kunta:  Saint Paul Charlestown
Väkiluku:  1 500
Infobox OKVirheellinen NIMI-arvo: 
Charlestown on Saint Kitts ja Nevisin liittovaltioon kuuluvan Nevisin saaren suurin kaupunki, jonka asukasluku on noin 1 500. 
1700-luvulla 25 prosenttia nevisiläisistä oli sefardijuutalaisia, ja Charlestownissa sijaitseekin Karibian vanhin synagoga.
Charlestownia pidetään yhtenä parhaiten säilyneistä vanhoista kaupungista Karibian alueella. Siellä on monia 1700-luvulta peräisin olevia rakennuksia.
Nevisin saarella oli aikoinaan Länsi-Intian ainoa oikeusistuin merirosvojen tuomitsemista ja teloitusta varten. Charlestownin edustan lahti, Gallows Bay, on saanut nimensä mestauspaikan mukaan.
Yhdysvaltalainen juristi ja valtiomies Alexander Hamilton syntyi noin 1757 Nevisin Charlestownissa. Hänen talonsa on nyt museona.
Filippiinienbulbuli

| Filippiinienbulbuli |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Bulbulit Pycnonotidae
Suku::  Bulbulit Pycnonotus
Laji::  urostictus
Kaksiosainen nimi
 Pycnonotus urostictus  (Salvadori, 1870) 

Katso myös
   Filippiinienbulbuli Wikispeciesissä   Filippiinienbulbuli Commonsissa 
Infobox OKVirheellinen NIMI-arvo: 
Filippiinienbulbuli (Pycnonotus urostictus) on bulbulien heimoon kuuluva varpuslintu.
Levinneisyys

Filippiinienbulbulia tavataan Filippiineillä. Sen on kuvattu olevan melko yleinen, ja sen kannankehitys on vakaa. Se on luokiteltu elinvoimaiseksi.
Charlie näytännössä

| Charlie näytännössä> A Night in the Show |
| --- | --- |
 Elokuvan juliste.
Ohjaaja:  Charlie Chaplin
Käsikirjoittaja:  Charlie Chaplin
Tuottaja:  Jess Robbins
Kuvaaja:  Harry Ensign
Leikkaaja:  Charles Chaplin
Pääosat:  Charles Chaplin,   Charlotte Mineau   Dee Lampton   Edna Purviance   Leo White
Valmistustiedot
Valmistusmaa:  Yhdysvallat
Tuotantoyhtiö:  Essanay Studios
Ensi-ilta:  20. marraskuuta 1915
Kesto:  30 min
Alkuperäiskieli:  mykkäelokuva (alkuperäiset välitekstit englanniksi)
Aiheesta muualla
IMDb 
Elonet
AllMovie
Infobox OKNimi-testi OK: 
A Night in the Show
Charlie näytännössä (A Night in the Show) on Charlie Chaplinin ohjaama vuoden 1915 lyhytelokuva.
Charlie näytännössä perustui Chaplinin sketsiin ”Mumming Birds”, jota hän esitti Fred Karnon varieteeryhmässä. Karno piti yleensä tarkkaa huolta omistuksistaan, mutta ilmeisesti ”Mumming Birds” -sketsistä ei ollut tehty minkäänlaista esitysoikeuksia koskevaa sopimusta. Chaplin lisäsi alkuperäiseen sketsiin myös hieman uutta materiaalia. Charlie näytännössä oli myös ensimmäinen elokuva, jossa Chaplin näytteli tuplaroolissa.
−0

−0 (negatiivinen nolla tai miinusnolla) on joissakin yhteyksissä käytettävä esitys nollalle. Luku 0 ei matemaattisessa mielessä ole positiivinen tai negatiivinen luku, mutta tietyissä tilanteissa nollankin yhteydessä etumerkkejä käytetään.
Tietokoneohjelmoinnissa IEEE 754 -liukulukustandardissa negatiivinen nolla kuvataan binääriluvulla, jonka etumerkkibitti on yksi ja kaikki muut bitit nollia. Tietotekniikassa negatiivista nollaa käytetään joskus esimerkiksi tilanteissa, jossa nollaa pienempi luku pyöristetään nollaksi, tai jos laskennan yhteydessä tapahtuu aritmeettinen alivuoto.
Meteorologiassa miinusnollaa käytetään sääennusteiden yhteydessä, kun ilmoitetaan lähellä nollaa, mutta sen alapuolella olevia lämpötiloja. Tämä on käyttökelpoista erityisesti Celsiusasteikon yhteydessä, koska vesi jäätyy nollan alapuolella ja sulaa nollan yläpuolella.